runetrust/blame-folketinget-dk huggingface dataset:
Per Clausen (EL), 2009-01-20:
Det er jo ikke sådan, at Enhedslisten er modstander af, at specialiseringer samles, når det er lægefagligt begrundet - selvfølgelig ikke, det skal man jo gøre - men jeg synes bare, at når vi får det meget klare indtryk, at man her er startet med det udgangspunkt, at man vidste, hvor mange penge regeringen ville sætte af til det her område, og så skulle man få det til at passe bagefter, så skal man lade være med at komme og sige, at det er sundhedsfaglige og lægefaglige begrundelser, der har båret værket.
Lene Espersen (KF), 2011-12-01:
Den samlede beskæftigelse inden for landbruget udgør 141.000 personer, heraf 105.000 lønmodtagere, og de lever af den produktion, vi har i Danmark, af gode landbrugsprodukter, der spises, forædles eller eksporteres; de 100.000 af personerne er beskæftiget i udkantskommunerne, og de resterende små 50.000 er beskæftiget i de øvrige kommuner.
Søren Søndergaard (EL), 2002-02-07:
Enhedslisten kan selvfølgelig ikke have noget imod, at en gruppe arbejdsløse får mulighed for at udsætte det tidspunkt, hvor kontanthjælp eller ingenting truer, et kort stykke tid, og hvis nogle af disse arbejdsløse skulle være så heldige at komme i et ordinært arbejde, vil vi selvfølgelig være glade.
Villum Christensen (LA), 2018-04-03:
Det kan man godt sige, men antallet siger alligevel noget om, at det er rigtig, rigtig få, som kommer helt derud, hvor der ligesom træffes den ultimative beslutning om, at man i vores samfundssystem nu skal betegnes som en, der har vanskeligt ved på en demokratisk fornuftig måde at have forudsætningerne for at gå hen at stemme, når man i andre sammenhænge, som jeg sagde før, ikke er i stand til at tage vare på sig selv.
Peter Skaarup (DF), 1999-01-15:
Fru Anne Baastrup var inde på, at hun nok skulle være sød og ærlig her på talerstolen - og det takker jeg da for - og sagde, at der måske også kunne være noget rigtigt i samfundstjeneste over for unge kriminelle, men at hun ikke kunne tilslutte sig den anden del af forslaget.
Ole Sohn (SF), 2004-12-16:
I det hele taget forstår jeg ikke, hvorfor Venstre og De Konservative og deres ordførere har været så larmende tavse i debatten, men det er måske i erkendelse af, at når vi snakker social ligestilling og social retfærdighed, så er det kun noget, der hører til, når statsministeren holder onemanshowtaler, hvor man kan blive underholdt, og ikke, når der skal handles.
Ellen Trane Nørby (V), 2011-12-20:
Men skal det så forstås sådan, at Enhedslisten er ligeglad med, om der var et borgerligt parti med, for vi er blevet efterladt med det klare indtryk, at det var Enhedslistens krav, at der var et borgerligt parti, der skulle stemme for, hvis regeringen skulle indrømme den fejl, de havde begået ved at tage initiativer, som er vækstbekæmpende i det danske samfund og sådan set umuliggør generationsskifter i virksomheder.
Anne Baastrup (SF), 2007-04-19:
Men hvis det er sådan, at Venstre og Konservative rent faktisk mener, at der er et hensyn at tage til mindretallet, mente, at det ikke er rimeligt, at en førstebehandling finder sted fredag, en andenbehandling finder sted torsdag og en tredjebehandling finder sted tirsdag igen, hvis de virkelig mener, at der er et problem her, så er det meget, meget nemt for Venstre og Konservative at sige: Vi udskyder ikrafttrædelsen til 1. juni.
Joachim B. Olsen (LA), 2016-05-13:
Jeg synes faktisk, at det, vi har oplevet, har været ganske, ganske uskønt, nemlig at man har taget en specifik virksomhed, som vi oplevede med Nykredit, og forlangt møder og regulering på baggrund af de dispositioner, den her virksomhed havde foretaget.
Lone Møller (S), 2005-04-28:
Fru Helle Sjelle har formentlig læst det foreliggende baggrundsmateriale for forslaget, og jeg vil gerne bede fru Helle Sjelle om at bekræfte, at i de lande, hvor man har lavet sundhedsrum – også de lande, som har tilsluttet sig FN's narkotikakonvention – viser tallene klart, at narkomanerne har fået en bedre sundhedstilstand.
Ole Hækkerup (S), 2011-03-04:
Det behøver ikke nødvendigvis lige at være en bestemt procentsats, vi diskuterer, men bare med henvisning til alle de lande, hvor den er noget lavere, muligheden for at sætte den ned, fordi det ville give anledning til, at det er rentabelt at foretage nogle flere investeringer i det, vi gerne vil have.
Jette Gottlieb (EL), 2021-05-21:
Det er selvfølgelig ikke vores ambition i forhold til løsningen på dagpengeproblemet – de rækker langt videre – men det er et forslag til en her og nu-løsning på et rigtig stort problem for en lang række lønmodtagere, for hvem coronakrisen har sat sig igennem som store afsavn i en lang periode.
Benny Engelbrecht (S), 2024-09-10:
Jeg synes jo, det er fint, at man i regi af udviklingsbistand og af, hvordan man fordeler de midler, tager et kritisk blik på, hvilke organisationer der får midler, og hvis man ikke giver det ene sted, kan man jo bruge pengene til f.eks. at støtte Ukraine, som også er en del af vores udviklingsbistand.
Anders Samuelsen (RV), 2000-05-09:
Tilbage er så at opfylde det ønske, som jeg tror vi alle deler i bund og grund, når nu vi er ude over de retoriske øvelser, nemlig at strikke reglerne sammen på en sådan måde, at de på den ene side opfylder, at vi kan få et så fleksibelt arbejdsmarked som overhovedet muligt, men på den anden side gør, at vi ikke står i en situation, hvor der lægges op til decideret misbrug og udnyttelse og i hvert fald en ubehagelig form for udnyttelse af arbejdskraft, og så i den sidste ende, at vi ikke ender i en situation, hvor vi står med nogle tåbelige forklaringsproblemer, fordi vi ikke kan forklare de regler, som vi selv har lagt op til.
Kim Edberg Andersen (NB), 2023-04-14:
Vi har også set, at lægers tilgang til deres arbejde er blevet sådan, at det mere er et arbejde end et kald, og det gør også, at der er nogle situationer, hvor vi bare må acceptere, at verden er anderledes nu, når vi forsøger at dække lægemanglen og få læger rundtomkring i landet, i forhold til tidligere.
Lone Dybkjær (RV), 2007-10-11:
Jeg vil måske ikke helt bruge den retorik, som fru Antonsen benyttede, med de 179, som sådan på den måde direkte kan komme ind i billedet, men indirekte spiller det selvfølgelig en rolle, at parlamentarikerne - 10.000 i alt - begynder at diskutere EU-politik i hele Europa og også er med til at gøre deres indflydelse gældende.
Holger K. Nielsen (SF), 2000-03-14:
Jeg synes, det er utrolig vigtigt, at man efterfølgende får en debat om, hvad det er, der er indenfor i varmen, eller hvad der er udenfor, så vi ikke får et europæisk demokrati, hvor det kun er de store mainstream-partier, socialdemokratierne og de kristdemokratiske og liberale partier, der får lov til at danne regering, uden at der skal være aktioner udefra.
Benny Engelbrecht (S), 2021-05-27:
Hvis der er sådan en problemstilling, og da særligt, da man siden april har arbejdet med den her konkrete håndtering i forbindelse med skrotning, og hvis der ikke har været en dialog med aktørerne, så må vi jo sørge for, at der er det, for jeg kan kun forestille mig, at de, der arbejder med det her i praksis, også vil have nogle gode bidrag til Beredskabsstyrelsens arbejde.
Ole Glahn (RV), 2007-02-23:
Da vores ordfører er forhindret i at være her på grund af vejret, skal jeg holde talen i stedet for ordføreren, hr. Poul Erik Christensen: Lovforslaget har sin rod i et beslutningsforslag fremsat af SF, og forslaget fik af et flertal i Folketinget en positiv behandling her i salen.
Rune Lund (EL), 2005-04-19:
Vi er parate til at slås for et nej, og vi tror på et nej, ikke bare i Danmark, men også i Frankrig, i Storbritannien, i Polen og forhåbentlig også andre steder, så vi kan få stemt nej til den her forfatning, som vil skabe mere marked, mere privatisering, mere udlicitering, mere militarisme og mindre demokrati.
Hans Kristian Skibby (DF), 2009-01-15:
Vi vil ikke kunne finde anledning til at stemme imod, i og med at det jo sådan set er med til at sikre, at det lovforslag om ligestilling mellem kønnene i forbindelse med arvefølgen i det danske kongehus, som statsministeren fremsatte den 7. oktober, kan vedtages, så det kan blive gennemført i virkelighedens verden.
Lennart Damsbo-Andersen (S), 2009-04-15:
I forhold til den sag, som vi skal diskutere her i dag, er vi jo derhenne, hvor vi har kunnet se i dagspressen, i aviserne, at der kører en række forsøg i 17 kommuner i Danmark, hvor man aktiverer syge; man ringer til syge, man sanktionerer syge som et forsøg med baggrund i et lovforslag, der ikke er vedtaget; man ringer kræftsyge op og spørger til, hvordan de forestiller sig deres jobsituation, selv om de måske ligger for døden.
Ellen Trane Nørby (V), 2019-11-19:
Det er vigtigt, at der så ikke er institutioner, der måske kommer til at institutionstænke og økonomitænke lidt ved at sige, at det da også er rart at holde på det her unge menneske, for det får man taxameter for, men at man i stedet deler i porten, så at sige, og dermed også løfter den vejledningsindsats, der skal være, i forhold til at unge ikke bare støttes i deres valg, men også i deres omvalg, hvis det viser sig, at de har valgt forkert.
Lene Espersen (KF), 2005-04-27:
Her kan man sige, at frem for at de bare selv arrangerer det under ulovlige omstændigheder og måske til fare for andre, er det altså mere formålstjenligt, at de organisationer, som har den nødvendige ekspertise og uddannelse, kan stå bag, så det bliver et organiseret motorløb med ordentlige afspærringer, og hvor frivillige stiller op og sikrer, at der ikke kommer andre ud på kørebanen osv., så det kommer til at ske under ordnede forhold.
Charlotte Dyremose (KF), 2004-01-14:
Det er jo også derfor, vi bl.a. har charteret, og det er også derfor, jeg bl.a. siger, at det er konstruktivt, at vi også får denne debat her på Christiansborg en gang imellem, og jeg mener, vi skal have den sådan nogenlunde regelmæssigt, for det er heller ikke konservativ opfattelse, at de frivillige bare skal gå ind og overtage
Pernille Rosenkrantz-Theil (EL), 2003-02-27:
Samtidig vil der generelt være tale om en social forbedring for alle de grupper, der i dag ikke har fuld løn under barsel, det skal selvfølgelig også med, eller som kun har fuld løn i dele af orlovsperioden, altså simpelt hen bedre vilkår for børnefamilierne.
Birthe Rønn Hornbech (V), 2000-04-06:
Det er en misforstået form for offentlighed og har jo intet med myndighedskontrol at gøre, og det formål, som offentlighedsloven jo skal tjene, er, at borgerne kan foretage en kontrol af myndighederne. Sluttelig skal jeg med henblik på EU-forholdene henvise til, hvad min ordfører sagde forleden i debatten om dette emne.
Elsebeth Gerner Nielsen (RV), 2002-05-28:
Hvis jeg sad i Dansk Byplanlaboratorium lige nu, så ville jeg være nervøs. Dansk Byplanlaboratorium er kommet med et meget kritisk høringssvar, og som jeg hører hr. Eyvind Vesselbo, er det et høringssvar, man ikke bryder sig om, og det lyder også, som om hr. Eyvind Vesselbo ikke mener, der er meget fagligt belæg bag det, som f.eks. Dansk Byplanlaboratorium siger.
Frank Jensen (S), 1998-06-03:
Og der vil jeg bare sige, at hvis der var en sag, hvis vi havde haft en efterretningstjeneste, der fungerede og arbejdede uden for lovens rammer og var blevet en stat i staten og arbejdede uden for de instrukser, regeringen havde givet dem, som det var tilfældet i Norge ved Lund-kommissionens nedsættelse, var det en helt anden sag. Kommer den sag - som jeg sagde, man skal aldrig sige aldrig - ligger der et eller andet, der pludselig kommer for en dag, er det klart, at så stiller undersøgelserne sig i et helt andet lys.
Ole Sohn (SF), 2012-10-10:
Men det er ikke kun målrettet 29 kommuner, det er faktisk målrettet alle kommuner, og man tager også samtidig et behørigt hensyn til den natur, som både vi som borgere og også vores udenlandske gæster, som kommer til Danmark som turister, skal have mulighed for at opleve – til fælles gavn for dem, der kommer og oplever det, og af hensyn til vækst og beskæftigelse, fordi det øger forbruget, når der kommer turister til Danmark.
Peter Christensen (V), 2011-06-24:
Enhver, der ejer en bolig og lytter til denne debat, skal bare vide, at det, Det Radikale Venstre vil, er at beholde det nuværende ejendomsvurderingssystem, sådan at de har strukturen til at kunne gennemføre en stigning i boligskatterne, hvis de kunne få flertal for det.
Kim Valentin (V), 2022-05-23:
Med hensyn til det forhold, at danskerne bliver stillet over for, hvordan de vælger ældreservice, hvordan de vælger deres skole i øvrigt også, og meget andet, hvor vigtigt er det så egentlig for Dansk Folkeparti, at danskerne har et udvidet frit valg til de ydelser, som velfærdsstaten tilbyder?
Lene Espersen (KF), 2004-01-30:
Der er ofte tale om skønsprægede afgørelser, der træffes ud fra et indgående kendskab til miljøet i den pågældende institution, og det blev derfor ikke fundet rigtigt at lade afgørelse om udelukkelse fra fællesskab blive omfattet af den særlige adgang til domstolsprøvelse.
Kim Behnke (FP), 1998-01-30:
Til gengæld vil der være pensionister, og der vil også være børnefamilier, og der vil være enkeltpersoner, som ikke har råd til at bo i lejlighederne, men hvorfor i alverden skal vi ødelægge hele vores boliglovgivning for at tilgodese disse 10 eller 15 pct.?
Simon Kollerup (S), 2023-05-02:
Jeg synes da, det er oplagt, og det er også det, jeg lidt prøver at sige i min tale her, at når vi ser også gode naboer forhåbentlig begge to blive medlem af NATO nu her, er der da grundlag for, at man også bruger den anledning til f.eks. at revidere de sådan underliggende dokumenter for NORDEFCO-samarbejde.t
Keld Albrechtsen (EL), 1998-04-01:
Regeringen har jo selv det juridisk set noget bizarre synspunkt, at dette at gennemføre direktiver ikke indebærer suverænitetsoverdragelse, og derfor må jeg sige, at det på regeringens egne præmisser er umuligt at bestemme og se, at der skulle kunne etableres en forklaring på, at en rammeafgørelse er andet end et direktiv.
Carsten Koch (S), 1999-02-26:
Med hensyn til spørgsmålet om, hvor mange stofmisbrugere der skal tilbydes heroin, har fortalere i Danmark nævnt mellem 150 og 300 i første omgang, men vi har jo tidligere, med metadon, oplevet, hvordan ordinationspraksis gradvis kan blive mindre og mindre restriktiv.
Maja Panduro (S), 2013-04-16:
Som det sidste sikrer vi, at der bliver bedre styr på økonomien, bedre styr på vores alle sammens skattekroner, og at det altså ikke kan være sådan, at man bare kan sætte en pris selv, købe to speedbåde og en bus og så drive et tilbud for nogle af vores allermest belastede unge.
Poul Nyrup Rasmussen (S), 2001-03-14:
Vi har set, at en ikkeeksisterende integrationspolitik i 1980'erne efterlod os et stort behov for at få en sammenhængende integrationspolitik i 1990'erne og i det nye årtusinde, og det er det, det går ud på nu: at give mennesker en chance i stedet for at skabe nye sociale spændinger.
Henrik Brodersen (DF), 2007-04-13:
Det er jo i barselorlovloven fastsat, at moren har ret til 14 ugers orlov efter barnets død, hvis barnet dør inden 32 uger efter fødslen, med mulighed for yderligere forlængelse helt op til 46 uger efter fødslen, hvis kvinden har pådraget sig en graviditetsrelateret sygdom.
Søren Pind (V), 2013-02-22:
Jeg skal derfor på vegne af Venstre, Socialdemokratiet, Det Radikale Venstre, Socialistisk Folkeparti, Liberal Alliance og Det Konservative Folkeparti fremsætte følgende: Forslag til vedtagelse »Idet Folketinget noterer sig de seneste årtiers fremskridt i store dele af den kinesiske befolknings økonomiske og sociale rettigheder, udtrykker Folketinget sin bekymring over menneskerettighedssituationen generelt i Kina og opfordrer regeringen til at arbejde for forbedringer.
Zenia Stampe (RV), 2025-03-28:
Det kan vi på ingen måde bakke op om, ikke i forhold til de lande, der blander religiøs og verdslig ret sammen – det må de lande selvfølgelig selv om, men sådan et samfund har vi på ingen måde lyst til at være – og slet ikke i forhold til de lande, hvor man er meget bogstavtro i sin tilgang til islam, og hvor vi jo ser nogle situationer, som man slet ikke kan forstå foregår i den her tid.
Per Clausen (EL), 2006-02-02:
Det, jeg godt vil spørge hr. Eyvind Vesselbo om, er, om han ikke er enig med mig i, at man er nødt til i hvert fald at fastsætte en målsætning om, at vi i løbet af en 20 år skal have nedbragt vores afhængighed af olie ganske dramatisk, både af hensyn til forsyningssikkerheden, af hensyn til økonomien og af hensyn til miljøet, så den målsætning må vel i det mindste ligge fast.
Thor Pedersen (V), 2003-03-26:
Den sikrer, at kommunerne samlet set får finansieret hver en krone, udgifterne til kontanthjælp ændrer sig, og det får de via regulering af bloktilskuddet, nøjagtig ligesom de får kompensation for udsving i andre konjunkturfølsomme overførselsudgifter.
Kaare Dybvad (S), 2018-10-11:
Så ud fra det perspektiv må jeg sige, at beboerdemokratiet altid skal være til debat, men man kan også godt diskutere det, når folk møder op på Odense Rådhusplads til en demonstration med 40-50 mennesker og siger, at demokratiet kræver, at I lader være med at gøre noget ved Vollsmose, for så tilsidesætter man jo de 114.000 mennesker, der til kommunalvalget var nede at stemme partier ind i Odense Byråd, hvoraf alle partierne har stemt for, at der skal laves en ny plan for Vollsmose.
Jeppe Kofod (S), 2002-05-21:
Men det synes jeg egentlig er noget talfup, for hvis man ser på, hvad den nye regering finansierer, så er det altså kun 550 mio. kr. pr. år, og det synes vi er beklageligt i forhold til, hvad den tidligere regering havde afsat, nemlig l,4 mia. kr. pr. år.
Kim Edberg Andersen (NB), 2023-05-25:
Vi kommer faktisk til at stemme for forslaget, fordi der er én god ting i det forslag her, og det er, at vi skal tage bekymringen, der ligger i det borgerforslag, helt seriøst, og vi skal lægge pres på regeringen, for at de gør et eller andet i forhold til at tage den her bekymring seriøst.
Anita Knakkergaard (DF), 2006-05-11:
Ministeren har sagt, og det sagde hun den 5. april til fru Lissa Mathiasen hernede i Folketingssalen, at vi som boligordførere bliver indkaldt, lige så snart den undersøgelse, der foregår nu, er færdig, og det forventer jeg selvfølgelig også at vi bliver.
Thomas Jensen (S), 2011-12-15:
Og for det tredje foreslås det at indføre sanktioner over for overtrædelse af særlige indberetningspligter, der er indført for at sikre, at Danmark kan overholde sine forpligtelser efter rentebeskatningsdirektivet, som jo handler om beskatning af indtægter fra opsparing i form af rentebetalinger.
Thyra Frank (LA), 2018-04-18:
Bornholms Regionskommune har trods alt fået i alt 18,4 mio. kr. ekstra årligt fra værdighedsmilliarden, klippekortet til plejehjemsbeboerne og midlerne til bedre bemanding, og derfor undrer det mig også som ældreminister at se de forslag til besparelser, som regionskommunen har sendt i høring.
Magnus Heunicke (S), 2018-05-09:
Jeg vil bare spørge ordføreren, om han er enig med den konservative borgmester på Frederiksberg, Jørgen Glenthøj, som vurderer, at det her forslag vil betyde, at kommunerne får sværere ved at etablere de helt nødvendige parkeringshuse, fordi man ikke længere kan få fradrag for at investere i dem.
Birgitte Josefsen (V), 2008-01-10:
Folketinget konstaterer samtidig, at det udvidede frie sygehusvalg er en væsentlig patientrettighed, som bidrager til lige og gratis adgang til behandling, idet patienten - uanset social status og uanset privat forsikring - får adgang til at lade sig behandle på et privathospital, såfremt det offentlige sygehusvæsen ikke kan tilbyde behandling.«
Kirsten Brosbøl (S), 2008-05-28:
Så er det ikke en god forretning at gøre lidt mere ud af forebyggelsen, end vi har gjort hidtil, og så sørge for, at vi i stedet for undgår, at folk altså bliver smittet, og dermed også undgår de personlige problemer, det fører til, og de omkostninger, det har for samfundet?
Jann Sjursen (KRF), 2000-11-21:
Regeringen har i de svar, der er afgivet til Folketinget på spørgsmål fra medlemmer af Tinget, understreget gang på gang, og det blev også understreget i dag af de to ministre, at vedtagelsen af charteret for grundlæggende rettigheder ikke ændrer på den retstilstand, som allerede er gældende i dag.
Ulla Sandbæk (ALT), 2015-12-21:
Jeg tror, han har ment, at dem, som har næstekærlighed, dem, som har empati, dem, som tager vare på de fattige, skal få endnu mere af det, de har, nemlig empati og kærlighed, og dem, som ingenting har, dem, som absolut vil tage alt, hvad de fattige har, fra dem skal det, de har, tages.
Morten Homann (SF), 2007-01-18:
Jeg synes også, det er godt, at man har den på ejendomsområdet, og jeg synes, det er helt naturligt at tage det skridt, som man jo har gjort i Norge, hvor det har fungeret i M042s30083108tojo.fm Page 3019 Thursday, April 19, 2007 5:07 PM årevis uden de store problemer, også at lade det her handle om personlige skatteforhold.
Tom Behnke (KF), 2013-06-04:
Hvis man som borger eller journalist, ja, de er også en slags borgere, har bedt om aktindsigt i et tema og medarbejderen i den offentlige forvaltning kan se, at det her er der ret snævert spurgt ind til, og at det ville være hensigtsmæssigt at give meroffentlighed, så har vedkommende som udgangspunkt pligt til at give meroffentlighed, altså mere offentlighed i den offentlige forvaltning.
Ida Auken (SF), 2009-01-22:
Statsministeren siger jo, at den slags holdninger er fodslæbende, så man kunne jo godt foreslå Dansk Industri og Landbrugsraadet at lytte til statsministeren, komme med ind i det nye årtusind og lige huske, hvad Richard Branson har sagt: Det er min overbevisning, at om 30 år er de eneste profitable virksomheder de grønne.
Karsten Hønge (SF), 2017-05-24:
Det andet er, at jeg godt lige vil have, om hr. Kristian Pihl Lorentzen kunne forholde sig til de oplysninger, vi har fået under samrådet i udvalget, hvor man negligerer omfanget af cabotagekørsel til kun at være 2,6 pct. af det samlede godstransportarbejde, men den opgørelse omfatter kun 9 ud af de 28 EU-lande.
Lars Barfoed (KF), 2011-03-01:
Regeringen forventer i den forbindelse, at det vil have en betydelig præventiv effekt i forhold til de unge knallertkørere, at der med lovforslaget bl.a. bliver indført en mulighed for ikke bare at frakende retten til at føre lille knallert, men også at udskyde det tidspunkt, hvor den unge kan erhverve et kørekort til en bil.
Aase D. Madsen (DF), 2000-03-21:
Jeg kan ikke forstå, at ministeren ikke kan se, at dette merprovenu må komme borgerne til gode på den ene eller på den anden måde. Vi kan da ikke bare sige, at vi sidder med hænderne i skødet og ser priserne stige og stige og stige, og så giver vi lidt kompensation til de ældre, som overhovedet ikke kan ikke dække de prisstigninger, der er.
Pernille Skipper (EL), 2013-02-08:
På den anden side skal vi selvfølgelig sikre os, at der er så få mennesker, der kommer i klemme, som overhovedet muligt, og derfor ville det set fra vores side have været positivt, hvis man havde gjort det muligt for almindelige lønmodtagere at tjekke, om en potentiel arbejdsgiver var registreret som konkursrytter og havde fået karantæne.
Peter Juel Jensen (V), 2014-05-15:
Som led i udviklingen og fremtidssikringen af de samlede ungdomsuddannelser er der behov for et nyt råd, der på evidensbaseret grundlag kan skabe bedre grundlag for overordnet og tværgående rådgivning af undervisningsministeren – og vi støtter jo al rådgivning af ministeren – med det klare formål at styrke kvaliteten af ungdomsuddannelserne; og det var sagt med et glimt i øjet, vil jeg gerne sige til ministeren.
Zenia Stampe (RV), 2016-04-28:
Men så kunne jeg i virkeligheden også godt tænke mig, at vi på baggrund af det arbejde, der bliver lavet i de fora, tager en mere overordnet diskussion om branchens indretning, for jeg tror faktisk også, vi i et eller andet omfang er toneangivende i forhold til den diskussion. For jeg synes, når jeg læser teksten, at det lidt er, som om det bare er sådan, når man er kunstner, at man så er freelancer osv., og jeg tror i virkeligheden ikke, det bare er et vilkår, at det er sådan.
Claus Hjort Frederiksen (V), 2016-11-11:
Altså, for mig at se kan der jo nærmest sættes lighedstegn mellem Arbejderbevægelsens Erhvervsråd og Socialdemokratiets økonomiske sekretariat, og derfor er det, at de – hvad skal vi sige – ligesom skulle overstråle andre tænketanke, jo sådan en lidt pudsig ting.